فاتیمە کچی مووسای کازم
فاتیمە کچی مووسا () بە شێوەیەکی باو بە فاتیمەی مەعسوومە ()ناسراوە کچی حەوتەمین ئیمامی شیعە مووسای کازم و خوشکی عەلی کوڕی مووسا ھەشتەمین ئیمامی شیعەی دوازدە ئیمامی بوو. ساڵانە بە ملیۆنان موسڵمانی شیعە بۆ ڕێزلێنان لە مەزارگەی فاتیمە مەعسوومە گەشت دەکەن بۆ شاری قوم.
فاتمە مەعسومە کچە گەورەی مووسای کازمە کە شیعەکان بە پیرۆزترین منداڵی مووسای کازم دوای عەلی ڕەزای برای دەزانن.

فاتمە مەعسوومە لە ڕیوایەت و وتارەکانی چوار ئیمامی شیعەدا ستایشی زۆری لێ کراوە، بە ڕادەیەک کە جەعفەری سادق، شەشەمین ئیمامی شیعەکان لە دوو ڕیوایەتدا، عەلی ڕەزا، ھەشتەمین ئیمامی شیعەکان لە پێنج ڕیوایەتدا و محەممەد تەقی، نۆیەمین ئیمامی شیعەکان، لە گێڕانەوەیەکدا جەختی لەوە کردووەتەوە کە ھەرکەسێک سەردانی مەعسوومە لە قوم بکات دەچێتە بەھەشت. یەکێکی دیکە لە تایبەتمەندییە دیارەکانی فاتمەی مەعسوومە، پێگەی شەفاعەتکردنییەتی. بەپێی گێڕانەوەی جەعفەری سادق و عەلی ڕەزا لە ڕۆژی قیامەتدا بۆ ئەوەی ھەمووی شیعەکان بچنە بەھەشتەوە شەفاعەت دەکات.

یەکێکی دیکە لە تایبەتمەندییە دیارەکانی فاتمە مەعسوومە پێشبینی لەدایکبوونی ئەو کچەیە. ئەم تایبەتمەندییە بەسەر ھیچ کام لە منداڵەکانی ئیمامە شیعەکان نەھاتووە.
دوو ڕاپۆرت لە دوو کەسی جیاوازەوە ھاتووە کە جەعفەر سادق شەشەمین ئیمامی شیعەکان ٤٥ ساڵ پێش لەدایکبوونی فاتیمە پێشبینی لەدایکبوونی فاتیمە کردووە. لەم پێشبینیانەدا ناوی ئەو و ناوی باوکی و شوێنی ناشتنی باس کراوە.

یەکێکی تر لە باشییەکانی فاتمە مەعسوومە، وەک جەعفەر سادق ئاماژەی پێکرد، ئەوەیە کە (مەزارگەی فاتمە مەعسوومە لە قوم مەزارگەی ھەموو ئیمامە شیعەکانە).

سەرچاوەکان 

پارێزگای قوم
بنەماڵەی محەممەد
مردووانی ٨١٦
عەرەبەکانی سەدەی ٩یەم
قوم